62019CO0920_INF
Διάταξη του Δικαστηρίου (έβδομο τμήμα) της 18ης Μαΐου 2021 –Fluctus κ.λπ.
(Υπόθεση C‑920/19) (
1
)
«Προδικαστική παραπομπή – Άρθρο 99 του Κανονισμού Διαδικασίας του Δικαστηρίου – Άρθρο 56 ΣΛΕΕ – Ελεύθερη παροχή υπηρεσιών – Περιορισμοί – Τυχερά παίγνια – Διττό σύστημα οργανώσεως της αγοράς – Μονοπώλιο για τις λαχειοφόρες αγορές και τα καζίνα – Άδεια λειτουργίας αυτόματων μηχανημάτων τυχερών παιγνίων – Διαφημιστικές πρακτικές του δικαιούχου του μονοπωλίου – Κριτήρια εκτιμήσεως – Συνταγματική νομολογία που έχει διαπιστώσει τη συμφωνία της εθνικής ρύθμισης με το δίκαιο της Ένωσης»
1.
Ελεύθερη παροχή υπηρεσιών – Περιορισμοί – Τυχερά παίγνια – Εθνική ρύθμιση προβλέπουσα κρατικό μονοπώλιο για τη διοργάνωση ορισμένων τυχερών παιγνίων και ένα σύστημα παραχωρήσεων και αδειοδοτήσεων για τη διοργάνωση άλλων παιγνίων – Επιτρέπεται – Διαφημιστικές πρακτικές των δικαιούχων μονοπωλίου που αποσκοπούν να παροτρύνουν την ενεργή συμμετοχή στα παίγνια – Συνοχή και συστηματικός χαρακτήρας της εν λόγω εθνικής ρυθμίσεως – Συνολική εκτίμηση εκ μέρους του εθνικού δικαστηρίου
(Άρθρο 56 ΣΛΕΕ)
(βλ. σκέψεις 30-32, 36, 40, 46-49, 53, διατακτ. 1)
2.
Δίκαιο της Ευρωπαϊκής Ένωσης – Υπεροχή – Αντίθετο εθνικό δίκαιο – Αυτοδίκαιη μη εφαρμογή των υφιστάμενων κανόνων – Υποχρέωση τηρήσεως των οδηγιών ανώτερου δικαστηρίου, μη σύμφωνων προς το δίκαιο της Ένωσης – Ανεπίτρεπτη
(Άρθρα 56 και 267 ΣΛΕΕ)
(βλ. σκέψεις 57, 58, 60, διατακτ. 2)
Διατακτικό
1)
Το άρθρο 56 ΣΛΕΕ έχει την έννοια ότι δεν αντιτίθεται σε ένα διττό σύστημα οργανώσεως της αγοράς τυχερών παιγνίων απλώς και μόνον επειδή οι διαφημιστικές πρακτικές του δικαιούχου του μονοπωλίου όσον αφορά τις λαχειοφόρες αγορές και τα καζίνα αποσκοπούν στην ενθάρρυνση της ενεργού συμμετοχής στα παίγνια αυτά, για παράδειγμα παρουσιάζοντάς τα ως μια συνήθη δραστηριότητα, προβάλλοντας μια θετική εικόνα αυτών λόγω της χρησιμοποίησης των εσόδων για δραστηριότητες γενικού συμφέροντος ή ενισχύοντας την ελκυστικότητα των παιγνίων μέσω διαφημιστικών μηνυμάτων που παραπλανητικώς προβάλλουν σημαντικά κέρδη.
2)
Η αρχή της υπεροχής του δικαίου της Ένωσης έχει την έννοια ότι επιβάλλει στα δικαστήρια κράτους μέλους να μην εφαρμόζουν διάταξη εσωτερικού δικαίου αντίθετη προς το άρθρο 56 ΣΛΕΕ, ακόμη και σε περίπτωση που ανώτερο δικαστήριο του ίδιου κράτους έχει δεχθεί ότι η εν λόγω διάταξη είναι σύμφωνη με το δίκαιο της Ένωσης.
(
1
)	ΕΕ C 161 της 11.5.2020.